Cosúil le Seán Mistéil sna 1840í, thosaigh mé mo dhialann féin chun aird an domhain a tharraingt ar mo chás. Ní fhaca mé mórán círéibeacha seachas na ciaróga dubha ag troid le chéile agus ní raibh mo spúnóg mór go leor chun tochailt tríd an bhalla, mar sin bhí orm m’am a chur amú ag féachaint ar an liathróid mhór sin Trevor Welch ar TV 3 agus Bohs agus Doire ag rith timpeall sa chlábar in Dalymount agus 57 sa lucht féachana ‘s iad ag eascainí ar achan imreoir agus ag ithe madraí teo, mar níl aon rud eile le déanamh acu lena saol seachas ól cannaí cois cladaigh.